**Ministru kabineta noteikumu projekta**

**„Grozījumi Ministru kabineta 2016.gada 24.maija noteikumos Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2016.gada 24.maija noteikumos Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi”” (turpmāk – Projekts) mērķis ir noteikt, ka Ministru kabineta 2016.gada 24.maija noteikumi Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi” (turpmāk – MK noteikumi Nr.322) nosaka kārtību, kādā ievieš 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) pirmo un otro atlases kārtu. Papildus Projekts precizē valsts atbalsta komercdarbībai saņemšanas un projekta uzraudzības nosacījumus atbilstoši Komisijas regulas Nr.651/2014, (2014.gada 17.jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula Nr.651/2014), Komisijas 2014.gada 3.marta Deleģētai Regulas (ES) Nr.480/2014 ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014) un Komisijas Regulas (ES) 2017/1084 (2017.gada 14.jūnijs), ar ko Regulu (ES) Nr.651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr.702/2014 groza attiecībā uz attiecināmo izmaksu aprēķinu (turpmāk – Regula Nr.2017/1084) nosacījumiem, kā arī precizē MK noteikumus Nr.322 atbilstoši veiktajiem grozījumiem Muzeju likumā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr.322 2.punkts nosaka, ka 5.5.1.SAM īsteno ierobežotas projektu atlases veidā pirmās atlases kārtas „Ieguldījumi kultūras un dabas mantojuma attīstībai visā Latvijas teritorijā (tai skaitā Rīgā), izņemot pārējās Baltijas jūras piekrastes pašvaldības” (turpmāk – pirmā atlases kārta) un otrās atlases kārtas „Ieguldījumi kultūras un dabas mantojuma attīstībai pašvaldībās, kuru administratīvā teritorija robežojas ar jūru (izņemot Rīgu)” (turpmāk – otrā atlases kārta) ietvaros.  Ar Ministru kabineta 2016.gada 20.decembra rīkojumu Nr.779 „Par 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu” (turpmāk – MK rīkojums Nr.779) ir noteikti 5.5.1.SAM pirmās atlases kārtas un otrās atlases kārtas projektu iesniegumu iesniedzēji un Centrālā finanšu un līgumu aģentūra (turpmāk – CFLA) šā gada 7.martā izsludināja 5.5.1.SAM pirmās atlases kārtas un otrās atlases kārtas ierobežotu projektu iesniegumu atlasi.  Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības (Daugavpils, Jelgava, Rīga, Valmiera un Ventspils) ir identificējušas nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus.  Ieguldījumi kultūras un dabas mantojuma attīstībai nacionālas nozīmes attīstības centru pašvaldībās tiek skatīti saskaņā ar Eiropas Parlamenta un Padomes 2013.gada 17.decembra Regulu (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ Regulu (EK) Nr.1080/2006 7.pantu, kas paredz, ka vismaz pieci procenti valstij pieejamā Eiropas Reģionālā un attīstības fonda finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.  Lai nodrošinātu investīciju piesaisti nacionālas nozīmes attīstības centru pašvaldībās un ņemot vērā Ministru kabineta 2015.gada 10.novembra rīkojuma Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” 2.2.1 punktu, attiecīgi veicot finansējuma pārdali no 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – 5.6.2.SAM) uz 5.5.1.SAM, kas ir pamats 5.5.1.SAM trešās atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – trešā atlases kārta) izveidei.  Ar Ministru kabineta 2017.gada 24.oktobra noteikumiem Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”, noteikta kārtība, kādā īsteno 5.5.1.SAM trešā atlases kārtu.  Ņemot vērā iepriekš minēto, nepieciešams precizēt MK noteikumu Nr.322 nosaukumu un 1.1.apakšpunktu, precizējot, ka MK noteikumi Nr.322 nosaka kārtību, kādā īsteno pirmo un otro atlases kārtu. Precizēts MK noteikumu Nr.322 35.punkts tā, lai gadījumos, kad ar saimniecisko darbību nesaistīts projekts tā dzīves ciklā kļūst par projektu, kas saistīts ar saimniecisko darbību un kvalificējams kā komercdarbības atbalsts, tiktu piemēroti Regulas Nr.651/2014, 53.panta nosacījumi. Tikai gadījumos, kad šos nosacījumus nav iespējams piemērot, finansējuma saņēmējam jāatmaksā sadarbības iestādei publiskais finansējums.  MK noteikumu Nr.322 32.punkts precizēts, nosakot pienākumu finansējuma saņēmējam glabāt dokumentāciju atbilstoši Regulas Nr.480/2014 I pielikumā noteiktajam projekta pārskata periodam (projekta dzīves ciklam).  2018.gada 1.janvārī ir stājušies spēkā 2017.gada 8.jūnija grozījumi Muzeju likuma 9.pantā, kas nosaka, ka valsts un  pašvaldību muzejiem ir pienākums akreditēties ne agrāk kā triju un ne vēlāk kā piecu gadu laikā pēc muzeja dibināšanas.  Ņemot vērā Muzeja likuma 9.pantā paredzētos grozījumus, nepieciešams svītrot MK noteikumu Nr.322 42.2.3. un 42.6.2.apakšpunktā noteikto muzeju akreditācijas termiņu, tā kā muzeja akreditācijas laiks pēc grozījumu spēkā stāšanās būs atkarīgs no muzeja dibināšanas gada un Muzeju likumā paredzētā perioda, kas ir ne agrāk kā trīs gadus pēc muzeja dibināšanas un ne vēlāk kā piecus gadus pēc dibināšanas gada. Muzeju likuma  9.panta septītā daļa nosaka, ka muzejiem, kuriem ir pienākums akreditēties, (tātad arī  jaunizveidotam valsts vai pašvaldības muzejam) pēc to dibināšanas ir jāreģistrējas Kultūras ministrijas veidotajā un uzturētajā muzeju reģistrā. Muzeja reģistrēšanas laiks muzeju reģistrā ļauj noteikt, kad muzejam ir jāveic akreditācijas process.  Valsts atbalsts komercdarbībai 5.5.1.SAM ietvaros tiek sniegts saskaņā ar Regulu Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr.L 187) 53.pantu.  Valsts atbalsta nosacījumu turpmākai piemērošanai kultūras nozares ietvaros pēc 2016.gada 21.novembra tikšanās Eiropas Komisija 2017.gada 14.februārī Finanšu ministrijai ir sniegusi papildus sekojošu skaidrojumu par Paziņojumā par valsts atbalsta jēdzienu 34. un 35.punktā noteikto:   * ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Komisijas ekspertu skaidrojumā – „daļa no faktiskajām izmaksām” ir ne vairāk kā 50 procenti no pašu ieņēmumiem pret kopējiem iestādes izdevumiem vai kultūras pasākuma/ kultūras pakalpojuma organizēšanas izdevumiem; * Savukārt attiecībā uz kultūras iestādēm un kultūras pasākumiem, kur pašu ieņēmumi (biļešu ieņēmumi, maksas pakalpojumu u.c. pašu ieņēmumi) pārsniedz 50procenti no faktiskajām izmaksām valsts atbalsts būtu jāsniedz saskaņā ar Regulas Nr.651/2014 53.pantu.   Atbilstoši Eiropas Komisijas sniegtajam skaidrojam nepieciešams papildināt MK noteikumu 53.punktu ar jaunu 53.2.apakšpunktu, , iekļaujot nosacījumu, ka atbalsts projektam, kas saistīts ar saimnieciskās darbības veikšanu, nav kvalificējams kā komercdarbības atbalsts, ja projekta iesniedzēja ieņēmumi no saimnieciskās darbības ir mazāki par 50% no kultūras jomas pakalpojumu sniedzēja gada budžeta.  MK noteikumu Nr.322 54.2.apakšpunkts nosaka, ka viena projekta ietvaros piešķirtais atbalsts nepārsniedz 100 miljonus euro atbilstoši Regulas Nr.[651/2014](http://eur-lex.europa.eu/eli/reg/2014/651/oj/?locale=LV) 4. panta „z” apakšpunktā noteiktai paziņošanas robežvērtībai ieguldījumu atbalstam kultūrai.  Ar Regulu Nr.2017/1084 veikti grozījumi Komisijas Regulā (ES) Nr.651/2014, tai skaitā, paredzot, ka ieguldījumu atbalsts kultūrai un kultūrvēsturiskā mantojuma saglabāšanai nepārsniedz šādu robežvērtību: 150 miljoni *euro* vienam projektam.  Lai MK noteikumi Nr.233 atbilstu Regulas Nr.651 prasībām, nepieciešams MK noteikumu Nr.322 54.2.apakšpunktā noteikto viena projekta ietvaros piešķiramā atbalsta robežvērtību precizēt no 100 miljoni *euro* uz 150 miljoni *euro*.  MK noteikumu Nr.322 58.punktā precizējot atsauci uz Regulas Nr.651/2014 12.panta 1.punktu, ņemts vērā Regulas 2017/1084 8.punkts.  MK noteikumi Nr.322 papildināti ar 59.punktu nosakot, ka sadarbības iestāde nodrošina projekta uzraudzību Komisijas Deleģētā regulas Nr.480/2014 (2014.gada 3.marts), ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014) I pielikumā 15. panta 2. punktā minētie pārskata periodi” (turpmāk – I pielikums) noteiktajā pārskata periodā (projekta dzīves cikla laikā), nosakot pienākumu finansējuma saņēmējam glabāt dokumentāciju atbilstoši Regulas Nr.480/2014 I pielikumā noteiktajam projekta pārskata periodam (projekta dzīves ciklam).  MK noteikumi Nr.322 papildināti ar 60.punktu, kas paredz pienākumu finansējuma saņēmējam informēt sadarbības iestādi, ka projekts ir kvalificējams kā komercdarbības atbalsts, ja projekta pārskata periodā (projekta dzīves cikla laikā) projekts vairs neatbilst MK noteikumu Nr.322 53.punktā minētajiem nosacījumiem.  CFLA 2017.gada 6.martā ir izsludinājusi 5.5.1.SAM ierobežotu projektu iesniegumu atlasi, aicinot MK rīkojumā Nr.779 noteiktos projekta iesniedzējus, iesniegt projekta iesniegumus.  Minētie grozījumi MK noteikumos Nr.322 vienlīdzīgi attieksies uz visiem potenciālajiem projektu iesniedzējiem.  Projekts neietekmēs 5.5.1.SAM projektu ideju priekšatlases un projektu iesniegumu atlases vērtēšanas gaitu un rezultātus, jo:   * 5.5.1.SAM pirmās un otrās atlases kārtas ietvaros pieejamais finansējums neietekmē trešās atlases kārtas ietvaros pieejamo finansējumu, kas tika pārdalīts no 5.6.2.SAM; * projektu idejās un projektu iesniegumos muzeju akreditācija tiek plānota atbilstoši spēkā esošā Muzeju likuma normām un vērtēšanas procesā netiek piešķirts punktu skaits par plānoto muzeja akreditācijas termiņu; * 5.5.1.SAM pirmās un otrās atlases kārtas plānotais kopējais attiecināmais finansējums ir ne mazāk kā 41 400 654 *euro*, līdz ar to MK noteikumu Nr.322 54.2.apakšpunktā noteiktā viena projekta ietvaros piešķiramā atbalsta apmēra ­– 100 miljonus *euro* precizēšana neietekmē projektu ideju un projektu iesniegumu vērtēšanas gaitu un rezultātus.   Projekts skaidro Regulas Nr.651/2014 piemērošanas nosacījumus. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar darbības programmā „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” noteikto 5.5.1.SAM indikatīvā mērķa grupa ir pašvaldības, saistīto pakalpojumu sniedzēji (mazie, vidējie komersanti), iedzīvotāji, vietējie un starptautiskie tūristi. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums potenciālajiem finansējuma saņēmējiem, vienlaikus Projekts paredz, ka CFLA nodrošina projekta uzraudzību Regulas Nr.[480/2014](http://eur-lex.europa.eu/eli/reg/2014/480/oj/?locale=LV) 1. pielikumā noteiktajā projekta pārskata periodā (projekta dzīves ciklā), kas pārsniedz iepriekš plānoto projekta uzraudzības periodu. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014. – 2020.gada plānošanas perioda tehniskās palīdzības projekta līdzekļiem. Tomēr ņemot vērā to, ka CFLA veiks valsts atbalsta nosacījumu uzraudzību arī pēc 5 gadu pēcuzraudzības perioda beigām 10 projektiem, jo finansējuma saņēmējam ir pienākums veikt atbalsta likmes pārrēķinu projekta dzīves cikla beigās un atmaksāt CFLA starpību starp faktisko peļņu no pamatdarbības un plānoto pelņu no pamatdarbības, papildus ietekme uz budžetu būs indikatīvi no 2021. līdz 2047. gadam. Tiek paredzēts, ka izmaksas CFLA, lai nodrošinātu valsts atbalsta projekta uzraudzību vienam projektam, ir 172,00 *euro* (10 projektiem – 1 720 *euro*), kas sevī ietver atalgojuma un darba vietas uzturēšanas izmaksas. Norādītās izmaksas ir indikatīvas un var tikt precizētas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar normatīvo aktu tiek ieviestas prasības no Regulas Nr.651 un Regulas Nr.480/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas prasības no Regulas Nr.651 un Regulas Nr.480/2014. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.480/2014 I. pielikums | Projekta 3.punkts. | Ieviests pilnībā. | Neparedz stingrākas  prasības kā ES tiesību normas. |
| Regulas Nr.651 53.pants. | Projekta 4.punkts. | Ieviests pilnībā. | Neparedz stingrākas  prasības kā ES tiesību normas. |
| Regulas Nr.651 53.pants. | Projekta 7.punkts | Atbilst Regulas Nr.651 prasībām | Neparedz stingrākas  prasības kā ES tiesību normas. |
| Regulas Nr.651 4.panta 1.punkta „z” apakšpunkts. | Projekta 8.punkts. | Ieviests pilnībā. | Neparedz stingrākas  prasības kā ES tiesību normas. |
| Regulas Nr.651 12.panta 1.punkts | Projekta 9.punkts. | Ieviests pilnībā. | Neparedz stingrākas  prasības kā ES tiesību normas. |
| Regulas Nr.480/2014 I. pielikums | Projekta 10.punkts. | Ieviests pilnībā. | Neparedz stingrākas  prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Vides aizsardzības un reģionālās attīstības ministrija kā 5.5.1.SAM sadarbības partneris plānošanā, CFLA kā sadarbības iestāde un potenciālie projektu iesniedzēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Krūmiņa 67330319

[Linda.Krumina@km.gov.lv](mailto:Linda.Krumina@km.gov.lv)